Dvije države saveznice otvorile su Pandorinu kutiju kibernetičkog ratovanja.

Oskarovac Alex Gibney u svom novom filmu istražuje samoreplicirajući računalni virus Stuxnet, koji su 2010. godine otkrili međunarodni stručnjaci za informacijsku tehnologiju. Američka i izraelska vlada naručile su izradu virusa kako bi sabotirale iranski nuklearni program. No složeni računalni crv počeo se nekontrolirano širiti i na druge sustave. Iako se to do danas službeno poriče, Stuxnet su zbog vlastitih interesa stvorile dvije države saveznice otvarajući tako Pandorinu kutiju kibernetičkog ratovanja. U Gibneyjevu filmu insajderi govore i o razvoju programskog koda Olimpijske igre, zloćudnom softveru koji može u djeliću sekunde paralizirati infrastrukturu cijelih država ne ostavljajući za sobom nikakav trag.